Richard Nicolai Coudenhove-Kalergi
Store norske leksikon,Historie,Verdens historie og samtidshistorie,Europa,Østerrikes historie
Richard Nicolai Coudenhove-Kalergi, østerriksk historiker, politiker, filosof og faglitterær forfatter.
Coudenhove-Kalergi stiftet i 1923 Paneuropa-bevegelsen, hvis formål var å danne en politisk-økonomisk sammenslutning av Europas fastlandsmakter, unntatt Russland og Tyrkia. Unionens organ var tidsskriftet Paneuropa. Coudenhove-Kalergi tok i 1947 initiativet til dannelsen av en europeisk parlamentarikerunion, og han ble i 1952 valgt til ærespresident (se Europabevegelsen).Han utgav blant annet Pan-Europa, Krise der Weltanschauung (1923), Held oder Heiliger (1927), Kampf um Paneuropa (3 bind, 1925–1928), Kampf um Europa (1949), An Idea Conquers the World (1953), From War to Peace (1959), Die Wiedervereinigung Europas (1964) og Totaler Staat – Totaler Mensch (3. opplag 1965).Coudenhove-Kalergi var professor i New York og Tokyo. Les mer i Store norske leksikon Paneuropa-bevegelsen Europabevegelsen Eksterne lenker Richard Nicolai Coudenhove-Kalergi i Deutsche Biographie